PLINY: NATURAL HLSTORY 



176 materia. quod derasum est, teritur et cribratur et 

 coquitur in patinis misceturque rudiculis, donec 

 rufescat et simile sandaracae fiat. dein lavatur 

 dulci aqua, donec nubeculae omnes eluantur. sic- 

 catur postea similiter et in pastillos dividitur. vis 

 eius eadem quae supra dictis, lenissima tantum ex 

 omnibus, praeterque ad candorem feminarum. est 

 autem letalis potu sicut spuma argenti. postea 

 cerussa ipsa, si coquatur, rufescit. 



177 LV. Sandaracae quoque propemodum dicta natura 

 est. invenitur autem et in aurariis et in argentariis 

 metallis, melior quo magis rufa quoque magis virus 

 sulpuris ^ redolens ac pura friabilisque. valet pur- 

 gare, sistere, excalfacere, erodere, summa eius 

 dote septica. explet alopecias ex aceto inlita; 

 additur oculorum medicamentis ; fauces purgat 

 cum melle sumpta vocemque limpidam et canoram 

 facit; suspiriosis et tussientibus iucunde medetur 

 cum resina terebinthina in cibo sumpta, suffita 

 quoque cum cedro ipso nidore isdem medetur. 



178 LVL Et arrhenicum ex eadem est materia. quod 

 optimum, coloris etiam in auro excellentis ; quod 

 vero pallidius aut sandaracae simile est, deterius 

 iudicatur. est et tertium genus, quo miscetur 

 aureus color sandaracae. utraque haec squamosa, 



' sulpuris add. Mayhoff. 



" Red sulphide of arsenic. 

 * Yellow sulphide of arsenic. 



254 



